Ο Μασιμιλιάνο **Μαξ Μπιάτζι** (*Massimiliano "Max" Biaggi*, Ρώμη, Ιταλία, 26 Ιουνίου 1971) είναι Ιταλός οδηγός αγωνιστικών μοτοσυκλετών. Ζει στο Μονακό.
Έχει νικήσει το πρωτάθλημα των 250 κυβικών τέσσερεις φορές, ενώ ήταν κοντά στο να κατακτήσει το πρωτάλθημα MotoGP. Σήμερα, βρίσκεται στο Παγκόσμιο Πρωτάθλημα Σούπερ Μπάικ. Ο Πρώτος του αγώνας έγινε το 1991 στην κατηγορία των 125 κυβικών.

Καριέρα
-------

### 125

Αν και ο Μαξ ήταν περισσότερο αφοσιωμένος στο ποδόσφαιρο, η αγάπη του για τις μηχανές ήρθε αργότερα όταν ο πατέρας του τού αγόρασε μια μηχανή 125 κυβικών. Το 1990 άρχιζε να αγωνίζεται με την ίδια τη μοτοσυκλέτα και κέρδισε το Ιταλικό Πρωτάθλημα Μοτοσυκλέτας. Αργότερα, μετακινήθηκε στα 250 κυβικά.

### 250

Η Επαγγελματική του καριέρα άρχισε το 1991 με τη μηχανή της Aprilia RS250 και τερμάτισε στην 27η θέση του πρωταθλήματος. Το 1992 το συμβόλαιο του Μαξ με την «Απρίλια» έληξε τερματίζοντας στην 5η θέση. Η πρώτη του νίκη ήρθε την ίδια χρονιά στην πίστα **Καγιαλάμι** στη Νότια Αφρική. Την επόμενη χρονιά βρήκε ομάδα και πήγε στη Honda τερματίζοντας 4ος με μια νίκη στην πίστα της Βαρκελώνης. Το 1994 ξαναεπέστρεψε στην ομάδα της «Aprilia» κατακτώντας τρεις τίτλους (1994) (1995) (1996). Το 1997 έκανε την επιστροφή του πάλι στη Χόντα και συγκεκριμένα στην ομάδα του Ερβ Κανεμότο παίρνοντας τον 4ο τίτλο του. Τέλος, μετακινήθηκε στην κατηγορία των 500 κυβικών.

### 500

Ο Μαξ πρωτοεμφανίστηκε σε αυτήν την κατηγορία νικώντας στις κατατακτήριες δοκιμές στην πίστα της Σουζούκα στην Ιαπωνία. Επίσης νίκησε στην Τσεχία και χάρη σε αυτήν τη νίκη του έδωσε την 2η θέση κάτω από τον θρύλο Μικ Ντούχαν. Μετά την ομάδα του Ερβ Κανεμότο πήγε στη Γιαμάχα όπου θα αντιμετώπιζε όλες τους οδηγούς που χρησιμοποιούσαν τις μηχανές της Χόντα! Τις χρονιές 1999, 2000 και 2001 βγήκε στις θέσεις 4,3 και 2 αντίστοιχα. Το 2002 μετακινήθηκε στην κορυφαία κατηγορία των 800 κυβικών.

### MotoGP

Ο Μαξ μετακινήθηκε το 2002 στο Μοτό Τζι Πι (MotoGP) όπου και παρέμεινε μέχρι το 2005. Όταν μπήκε στην κατηγορία Μοτό Τζι Πι έκανε ένα σερί νικώντας δύο αγώνες (Μπρνο-Τσεχία) και (Σεπάνγκ-Μαλαισία). Μάλιστα είχε και αντιπαλότητες και η μεγαλύτερη ήταν αυτή με τον Βαλεντίνο Ρόσι. Την επόμενη χρονιά (2003) έφυγε από τη Χόντα και πήγε στην ομάδα **Κάμελ Πράμακ Πονς** όπου και τερμάτισε τρίτος στη βαθμολογία. Το 2004 ήταν πολύ κοντά στον τίτλο αλλά στην Πορτογαλία και συγκεκεριμένα στην πίστα του Εστορίλ τραυματίστηκε με αποτέλεσμα να λείψει στους επόμενους αγώνες. Τελικά, βγήκε 3ος πίσω από τον Σέτε Τζιμπερνάου και από τον Βαλεντίνο Ρόσι.

Το 2005 ο Μαξ ξαναγύρισε στην ομάδα της Honda με δεύτερο οδηγό τον Νίκι Χάιντεν και ξαναείδε τον Εβρ Κανεμότο μόνο που τότε ήταν ο διευθυντής της ομάδας. Παρόλα αυτά, τερμάτισε στην 5η θέση. Για αυτόν τον λόγο ο Ερβ τον έδιωξε από την ομάδα και τον αντικατέστησε ο Ντάνι Πεντρόσα ο οποίος εκείνη τη χρονιά είχε στεφθεί πρωταθλητής των 250 κυβικών. Το 2006 ανακοίνωσε στην επίσημη ιστοσελίδα ότι η καριέρα του στα 800 κυβικά τελείωσε, επειδή δεν έβρισκε ομάδα.

### Παγκόσμιο Πρωτάθλημα Σουπερμπάικ

Την ίδια χρονιά όμως το Παγκόσμιο Πρωτάθλημα Σούπερμπάικ έμαθαν ότι απολύθηκε και τον προσκάλεσαν να πάει εκεί. Συμφώνησε με την **Κόρσερ** και εντάχθηκε στο ρόστερ του πρωταθλήματος. Ξεκίνησε στο Κατάρ και τερμάτισε 2ος κάνοντας μια πολύ καλή εμφάνιση. Ο Μαξ θεωρούταν ένας από τους ανθρώπους φαβορί για τον τίτλο, επειδή βρισκόταν στην πρώτη τριάδα. Τερμάτισε 3ος πίσω από τον Τζέιμς Τόουσλαντ και από τον Νοριγιούκι Χάγκα. Την επόμενη χρονιά, όμως, η συμφωνία της Κόρσερ με τη γνωστή μεξικανική εταιρίας μπύρας Κορόνα έληξε και έτσι δεν μπόρεσαν να έχουν τον Μαξ. Το 2008 μετακινήθηκε στην **Γκόου Ιέβεν** και τερμάτισε στην 7η θέση λόγω μηχανικών προβλημάτων. Ωστόσο, κατάφερε να ανέβει τρεις φορές στο βάθρο αλλά όχι σαν νικητής. Το 2009 εντάχθηκε στην «Απρίλια» όπου έχει συμβόλαιο μέχρι το 2012.

Το 2010 κατάφερε να κατακτήσει το πρωτάθλημα Σουπερμπάικ, ένα γύρο πριν την ολοκλήρωση του πρωταθλήματος, αφήνοντας στη δεύτερη θέση τον Λέον Χάσλαμ με Suzuki.

Ψευδώνυμα
---------

* Ο Ρωμαίος Αυτοκράτορας
* Ο Τρελός Μαξ

Προσωπική Ζωή
-------------

Είναι παντρεμένος με τη Μις Ιταλία 2002 Ελεονόρα Πεντρόν και έχουν μία κόρη.

Αντιπαλότητες
-------------

Ο Μάξ είχε αντιπαλότητα με τον Βαλεντίνο Ρόσι και αυτό τον έκανε ακόμα πιο διάσημο. Επίσης εμφανίστηκε το 2003 στην ταινία *Faster* με πρωταγωνιστή τον ίδιο τον Μαξ και τον Βαλεντίνο. Το 2006 έκαναν αγώνα με τα μονοθέσια της Φόρμουλα 1 στην πίστα του Σίλβερστοουν και τον νίκησε. Η ατάκα ήταν *Τελικά, είμαι και εγώ σε κάτι καλύτερος από τον Βαλεντίνο* και γέλασε.

Παραπομπές
----------

1. 1 2  (Αγγλικά) *Internet Movie Database*.
2. 1 2  *d:Q19768255*. www.motogp.com/en.
3. ↑  Walker, Mick (2000), *Mick Walker's Italian Racing Motorcycles*, Redline Books, σελ. 28, ISBN 0953131114, ανακτήθηκε στις 2010-06-25
4. ↑  «Motorcycling: Schwantz waltzes round Rainey: The new season starts», *Independent*, 27 March 1993, ανακτήθηκε στις 2010-06-25
5. ↑  Aprilia (19 September 2008), «It's Official: Max Biaggi Signs To Ride Aprilia V4 In World Superbike (press release)», *Roadracing World*, ανακτήθηκε στις 2010-06-25
6. ↑  «Max Biaggi Biography», *Motorbike Sport*, 5 January 2009, ανακτήθηκε στις 2010-06-25
7. ↑  «Biaggi signs with Aprilia until 2012». Insidebikes. Αρχειοθετήθηκε από το πρωτότυπο στις 2012-02-25.. Ανακτήθηκε στις 2010-08-03.
8. ↑  «Πρωταθλητής ο Μπιάτζι!». sport-fm.gr. 28 Σεπτεμβρίου 2010.. Ανακτήθηκε στις 29 Σεπτεμβρίου 2010.
9. ↑  «Max Biaggi Bio», *MotorcycleUSA*, January 21, 2008, ανακτήθηκε στις 2010-06-25
10. ↑  Macauley, Ted (26 June 2001), «Motorcycling: Italian pair take rivalry to the Max», *The Mirror* (London): 3, ανακτήθηκε στις 2010-06-25 [*νεκρός σύνδεσμος*]
11. ↑  Alonso, Ivan (31 October 20012004-10-31), «Rossi takes ninth victory of the season in Valencia», *Motorsport.com*, ανακτήθηκε στις 2010-06-25
12. ↑  Every, Rob (25 February 2007), «WSBK: Roman Emperor Max Biaggi has landed!», *Motorcycle Racing Online*, ανακτήθηκε στις 2010-06-25

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μαξ Μπιάτζι** |

* Η Επίσημη Ιστοσελίδα του Μάξ[*νεκρός σύνδεσμος*]

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 85688668
* LCCN: no2014004407
* ISNI: 0000 0000 5829 7696
* NKC: xx0060181
* ICCU: CFIV173651

 |

 |